钦定古今图书集成/明伦汇编/闺媛典/第032卷 > 庄某妻王氏
## 钦定古今图书集成/明伦汇编/闺媛典/第032卷 > 庄某妻王氏

按《金坛县志》：“王氏，金坛人，归庄某。其父某为石城县
丞而没，有子介卿早世，孙天锡懦不自立，王氏葬之
大云乡堵庄之原。既葬而家益贫，王氏惧身没后坟
墓不保，乃倾平生蚕缫纺绩之赢，建庵以居。守者买
田六十亩赡之，请太常丞刘宰书之石，俾王氏、庄氏
子孙不得析，而坟墓得以永保焉。”